[pic] | COMISIA COMUNITĂȚILOR EUROPENE |

Bruxelles, 14.2.2008

SEC(2007) 1682/2

CORRIGENDUM :- annule et remplace le document SEC(2007) 1682 du 21.12.2007;- concerne l'ajout de la mention "refonte" dans le titre figurant en page de couverture de toutes les versions linguistiques, à l'exception des versions DE/EN/FR.

DOCUMENT DE LUCRU AL SERVICIILOR COMISIEI

Rezumatul evaluării impactului care înso țește propunerea de directivă a Parlamentului European și a Consiliului privind emisiile industriale (prevenirea și controlul integrat al poluării) (reformare) [COM(2007) 843 final][COM(2007) 844 final][SEC(2007) 1679]

DOCUMENT DE LUCRU AL SERVICIILOR COMISIEI

Rezumatul evaluării impactuluicare înso țește propunerea de directivă a Parlamentului European și a Consiliului privind emisiile industriale (prevenirea și controlul integrat al poluării)

1. Contextul politic, aspecte procedurale şI CONSULTAREA PăRţILOR INTERESATE

IPPC și cadrul legislativ privind emisiile industriale joacă un rol semnificativ în protejarea și îmbunătățirea mediului european și a sănătății cetățenilor. Cu toate acestea, are un rol de jucat și în abordarea solicitărilor privind o „mai bună reglementare”, din partea statelor membre, a Parlamentului European și a altor părți interesate. În consecință, Comisia a lansat în 2005[1] o revizuire a cadrului legislativ privind emisiile industriale, pentru a-i asigura eficiența din punct de vedere ecologic și financiar.

Revizuirea se bazează pe un program amplu de zece studii și de consultare continuă, globală și structurată cu părțile interesate. S-a efectuat o analiză detaliată a opțiunilor, toate informațiile de bază putând fi consultate pe un site web public al CIRCA[2].

2. Informa ţII DE BAZă PRIVIND EMISIILE INDUSTRIALE şI CELE MAI BUNE TEHNICI DISPONIBILE

Activitățile industriale au un rol important în bunăstarea economică a Europei, contribuind la creșterea durabilă și reprezentând o sursă de locuri de muncă atractive. Cu toate acestea, activitățile industriale au un impact semnificativ asupra mediului.

Cele mai mari instalații industriale emit o parte importantă din totalul principalilor poluanți atmosferici [83% din totalul de dioxid de sulf (SO2), 34% din totalul de oxizi de nitrogen (NOx), 43% din totalul cantității de praf și 55% din totalul compușilor organici volatili (VOC)]. De asemenea, acestea au efecte importante asupra mediului, incluzând emisiile în apă și sol, generarea de deșeuri și consumul de energie.

Emisiile care provin de la instalații industriale sunt vizate în următoarele legi principale:

- Directiva 96/61/CE privind prevenirea și controlul integrat al poluării (IPPC) [3] stabilește principiile cele mai importante, bazate pe o abordare integrată, pentru autorizarea și controlul instalațiilor, pentru aplicarea celor mai bune tehnici existente (BAT), care sunt în același timp și cele mai eficiente în vederea obținerii unui nivel înalt de protecție a mediului, luând în considerare costurile și beneficiile.

- Așa-numitele directive sectoriale, care conțin dispoziții specifice, inclusiv valorile-limită minime ale emisiilor în cazul anumitor activități industriale (instalații de ardere mari, incinerarea deșeurilor, activități care implică folosirea solvenților organici și producția de dioxid de titaniu).

Directiva IPPC oferă un anumit grad de flexibilitate implementării BAT, deoarece se iau în considerare elemente geografice, tehnice și ecologice la stabilirea condițiilor de acordare a autorizațiilor.

Pentru a sprijini autoritățile de licențiere și operatorii să stabilească BAT, Comisia organizează un schimb de informații între experții din statele membre UE, din industrie și din cadrul organizațiilor de protecție a mediului. Rezultatul acestuia este adoptarea și publicarea de către Comisie a Documentelor de referință BAT (BREF-uri).

Procedura de revizuire a demonstrat că principiile cheie ale actualei directive IPPC, în special abordarea integrată bazată pe BAT, rămân un punct de plecare important pentru dezvoltarea viitoare a legislației privind emisiile industriale. Avantajele aplicării BAT au fost confirmate de evaluarea impactului, motiv pentru care nu a fost urmată opțiunea de a abandona principiul BAT.

Cu toate acestea, există importante neajunsuri privind punerea în aplicare a legislației actuale, care împiedică exploatarea exhaustivă a celor mai bune tehnici disponibile, vizată inițial de directivă, îngreunează aplicarea la nivel comunitar și nu conduc la prevenirea sau reducerea costurilor administrative inutile.

3. Defini ţIE GENERALă A PROBLEMEI şI OBIECTIVE

Definiția generală a problemei

Mai multe probleme privind aplicarea legislației au apărut de când aceasta a intrat în vigoare. Analiza exhaustivă desfășurată ca parte a procesului de revizuire a condus la identificarea a patru probleme specifice:

- Aplicarea insuficientă a BAT. Analiza demonstrează că, în cazul în care emisiile instalațiilor IPPC nu sunt reduse în continuare, efectele pozitive asupra sănătății și a mediului care vor fi obținute în urma obiectivelor stabilite în Strategia tematică privind poluarea aerului ( Thematic Strategy on Air Pollution – TSAP) nu se vor materializa și distorsionarea competiției va continua.

- Limitările privind conformitatea, punerea în aplicare și îmbunătățirea mediului, care împiedică protecția mediului.

- Costurile administrative inutile, datorate complexității și incoerenței anumitor părți ale cadrului juridic actual.

- Domeniul de aplicare limitat și dispozițiile neclare ale actualei Directive IPPC, care ar putea împiedica îndeplinirea obiectivelor fixate în Strategiile tematice ale Comisiei.

O altă problemă identificată o reprezintă restricția privind utilizarea unor instrumente mai flexibile, precum sistemele de comercializare a emisiilor de NOx și SO2. Problema va fi analizată în continuare printr-un proces independent de cel privind revizuirea directivei, dar este inclusă în evaluarea impactului, pentru a demonstra posibilele beneficii ale acestor măsuri.

Obiective

Obiectivul general rămâne prevenirea și controlul poluării și efectelor acesteia rezultate în urma activităților industriale, pentru a atinge un nivel înalt de protecție a sănătății umane și a mediului. Acest obiectiv trebuie atins într-un mod cât mai eficient și mai rentabil, asigurând în același timp reducerea costurilor administrative inutile.

În contextul acestui obiectiv continuu, sunt necesare noi măsuri care să abordeze cele patru domenii problematice menționate anterior.

1. Sprijinirea statelor membre în implementarea sistemului de autorizare bazat pe BAT

2. Consolidarea conformității și sporirea îmbunătățirii calității mediului simultan cu stimularea inovației

3. Reducerea costurilor administrative inutile și simplificarea legislației actuale

4. O mai bună contribuție la obiectivele strategiilor tematice prin revizuirea sferei de aplicare și a dispozițiilor actuale ale Directivei IPPC

Evaluarea impactului conține patru capitole în care aceste subiecte sunt abordate detaliat. Un viitor capitol al cincilea va lua în considerare posibila utilizare în viitor a instrumentelor de piață compatibile cu IPPC. Sinergiile și conexiunile între diferitele obiective și opțiuni au fost evaluate în detaliu în Evaluarea impactului ( Impact Assessment - IA). Rezumatul următor reflectă această structură.

4. Sprijinirea statelor membre în aplicarea sistemului de autorizare bazat pe BAT

Definirea problemei specifice

Dispozițiile vagi privind BAT, gradul mare de flexibilitate de care dispun autoritățile competente pentru a se abate de la BAT în cadrul procesului de autorizare și rolul incert al BREF-urilor au condus la diferențe semnificative în asimilarea BAT pe teritoriul Uniunii Europene. Lipsa clarității juridice a împiedicat, de asemenea, măsurile comunitare de punere în aplicare. Principalele deficiențe privind punerea în aplicare sunt următoarele:

- Autorizațiile emise pentru punerea în aplicare a Directivei IPPC includ de multe ori condiții care nu se bazează pe BAT astfel cum sunt descrise în BREF, cu foarte puține justificări sau fără niciun fel de justificare pentru o astfel de abatere.

- Cerințele minime ale directivelor sectoriale sunt folosite adesea ca limite standard de emisie pentru autorizațiile IPPC, fără a se ține cont de cerințele juridice existente. Aceasta reprezintă o problemă în special pentru instalațiile de ardere de dimensiuni mari ( Large Combustion Plants – LCP), care contribuie în mod substanțial la emisiile la nivel european de poluanți importanți ai aerului precum SO2 (circa 80% din cuantumul total al emisiilor) și NOx (circa30% din cuantumul total al emisiilor).

În consecință, IPPC nu conferă beneficiile propuse inițial și permite distorsiuni ale pieței interne. Emisiile atmosferice prevăzute de statele membre vor depăși cu mult obiectivele pentru anul 2020 coroborate cu cele ale TSAP dacă nu se iau în continuare măsuri. În consecință, pentru rezolvarea problemei sunt necesare măsuri de punere în aplicare a BAT în cadrul instalațiilor IPPC.

Analizarea opțiunilor

Au fost evaluate nouă opțiuni pentru a stabili eficiența abordării problemelor identificate, luând în considerare costurile și beneficiile. Se recomandă următoarele opțiuni:

Rolul BAT: consolidarea și clarificarea conceptului și a utilizării BAT, creșterea transparenței prin impunerea condiției de justificare și documentare a utilizării flexibilității |

Utilizarea valorilor sectoriale limită ale emisiilor (ELV-uri) în locul BAT: consolidarea cerințelor minime existente în anumite sectoare (LCP, anumite cuptoare de ciment în care sunt incinerate și deșeuri, dioxid de titaniu) |

Stadiul procesului BREF: îmbunătățirea colectării datelor și sporirea consecvenței între formatele de date utilizate în documentele de referință BAT și autorizație |

Câteva dintre principalele efecte ale acestor opțiuni sunt:

- Îmbunătățirea semnificativă a capacității statelor membre de a-și baza deciziile de acordare a autorizațiilor pe BAT, luând în considerare costurile și beneficiile, precum și îmbunătățirea sferei de informare în cadrul viitoarelor BREF-uri.

- Beneficiile calculate privind sănătatea și mediul, datorate asimilării intensificate a BAT, care ar depăși cu mult costurile de adaptare a instalațiilor la directivă. Beneficiile depind de reușita actuală a sistemului de autorizare bazat pe BAT pentru o anumită regiune sau sector; de exemplu, pentru LCP beneficiile nete la nivel european ar fi între 7 și 28 miliarde euro pe an, incluzând reducerea numărului de morți premature sau de ani de viață pierduți cu 13 000 și, respectiv, 125 000 (fără a mai lua în calcul beneficiile suplimentare asupra mediului, precum reducerea eutrofizării și a acidificării).

- Reducerea cu 30-70% a diferenței între emisiile prevăzute de statele membre și obiectivele agreate TSAP pentru 2020, provenind de la LCP.

- Nu s-a identificat niciun efect semnificativ pe termen lung privind competitivitatea, impacturile sociale sau efectele negative pe termen lung asupra creșterii economice, dată fiind posibila flexibilitate în anumite cazuri bine fondate și documentate. În schimb, analiza demonstrează că o aplicare mai unificată a BAT ar contribui la reducerea denaturării concurenței în sectoarele industriale vizate de directivă.

5. Consolidarea conformită ţII şI SPORIREA ÎMBUNăTăţIRII CALITăţII MEDIULUI, SIMULTAN CU STIMULAREA INOVAţIEI

Definirea problemei specifice

Dispozițiile cadrului juridic existent privind raportarea conformității, inspecțiile și analizarea autorizațiilor sunt vagi și permit mari variații între statele membre în ceea ce privește aplicarea legislației, nivelurile suboptimale ulterioare ale protecției mediului și denaturarea pieței interne. De asemenea, IPPC trebuie să ofere stimulente mai consistente pentru inovație.

Analizarea opțiunilor

Au fost analizate optsprezece opțiuni specifice pentru a determina în ce măsură acestea sprijină implementarea și aplicarea legislației, asigurând în același timp un echilibru între beneficii și costuri, și au rezultat următoarele recomandări:

Inspecție, raportare privind conformitatea, analiza autorizațiilor: prezentarea de solicitări clare și acordarea statelor membre a unei anumite flexibilități în abordare, dacă sunt îndeplinite criteriile minime |

Inovații: facilitarea îmbunătățirii continue prin sporirea efectelor IPPC asupra inovării |

În continuare sunt prezentate câteva dintre principalele efecte ale acestor opțiuni:

- Sprijin privind asigurarea și, în anumite cazuri, accelerarea implementării BAT, contribuind astfel la îndeplinirea obiectivelor strategiilor tematice și la reducerea denaturării concurenței.

- Beneficii ecologice, economice și sociale obținute din stimularea inovării și din posibilitatea de dezvoltare a piețelor de vârf.

- Obținerea de beneficii suplimentare în domeniul sănătății și al mediului, care implică costuri administrative de aproximativ 40 milioane euro pe an, din care 65% ar fi suportate de autoritățile statelor membre.

6. Reducerea costurilor administrative inutile şI SIMPLIFICAREA LEGISLAţIEI ACTUALE

Definirea problemei specifice

Legislația actuală privind poluarea industrială este complexă și uneori incoerentă, ceea ce creează următoarele probleme:

- Autoritățile și operatorii pot întâmpina dificultăți în înțelegerea și interpretarea diferitelor părți din legislație, rezultatul fiind o punere în aplicare incompletă și ineficientă.

- Unele cerințe actuale, precum cele privind autorizarea și raportarea, sunt aliniate greșit și/sau se suprapun, ceea ce cauzează costuri administrative inutile.

Analizarea opțiunilor

Au fost evaluate zece opțiuni specifice împotriva sporirii clarității juridice și a îmbunătățirii implementării, în același timp cu reducerea costurilor administrative inutile. Se recomandă următoarele opțiuni:

Abordarea problemei privind inconsecvența în cadrul mai multor directive: fuzionarea, prin recodificare, a Directivei IPPC și a șase directive sectoriale într-o singură directivă privind emisiile industriale |

Reducerea costurilor autorizațiilor IPPC și a numărului de notificări: introducerea unor modificări în legislație în vederea simplificării autorizării, a reducerii numărului de notificări din partea operatorilor, introducerii de programe de acțiune pentru a sprijini statele membre în reducerea costurilor administrative inutile, armonizării rapoartelor statelor membre. |

O directivă unică privind emisiile industriale va oferi un cadru legal simplu, coerent și simplificat, având următoarele efecte principale:

- eliminarea costurilor administrative inutile de aproximativ 30 MEUR/an prin autorizare combinată și de 2 MEUR/an prin armonizarea rapoartelor și a monitorizării.

- ameliorarea asimilării BAT prin clarificarea interacțiunii cu cerințele sectoriale minime.

- reducerea semnificativă a costurilor administrative la nivelul statelor membre (estimate a se situa între 150 și 300 MEUR/an), deoarece majoritatea ocaziilor de reducere a costurilor administrative se întâlnesc la nivel național sau regional.

7. O mai bună contribu ţIE LA OBIECTIVELE STRATEGIILOR TEMATICE PRIN REVIZUIREA SFEREI ACTUALE DE APLICARE șI A DISPOZIţIILOR ACTUALE ALE DIRECTIVEI IPPC

Definirea problemei specifice

Dacă este aplicată corect, directiva IPPC reprezintă o metodă rentabilă de a reglementa poluarea industrială și de a reduce emisiile. În cadrul evaluării s-a analizat dacă o clarificare sau o extindere a sferei de aplicare a IPPC ar contribui la astfel de reduceri.

Analizarea opțiunilor

A fost analizată o gamă largă de opțiuni (având în vedere includerea a 17 activități și dispoziții diferite privind contaminarea solului), în ceea ce privește avantajele și rentabilitatea pentru atingerea obiectivelor existente. Principalele opțiuni recomandate sunt:

Includerea instalațiilor de combustie cu putere de 20-50 MW |

Includerea instalațiilor industriale de conservare a lemnului și a produselor din lemn |

Includerea producției de panouri din lemn |

Pentru alte câteva activități, analiza a demonstrat că sfera de aplicare a legislației ar trebui clarificată, în vederea abordării inadvertențelor (tratarea deșeurilor, industria produselor chimice, industria ceramicii și industria alimentară).

Cu toate acestea, există și activități (precum creșterea vitelor, anumite activități de tratare a deșeurilor, acvacultura) excluse în mod deliberat din cadrul directivei, din cauza beneficiilor limitate asupra mediului sau a costurilor excesive.

De asemenea, se recomandă introducerea mai multor dispoziții specifice privind monitorizarea și remedierea solului.

Unele dintre principalele efecte sunt următoarele:

- contribuția la câteva obiective ecologice și de sănătate importante (de exemplu, includerea instalațiilor de combustie de 20-50 MW contribuie la acoperirea cu 2-6% a discrepanței dintre emisiile industriale proiectate ale statelor membre și obiectivele TSAP). Beneficiile clare pentru mediu și sănătate ale includerii acestor instalații de combustie sunt estimate la 732 milioane – 1,6 miliarde euro.

- includerea a aproximativ 4 400 instalații în cadrul IPPC (față de 52 000 deja incluse), dintre care unele (~33%) sunt deja acoperite în statele membre de un sistem de autorizare bazat pe BAT.

- furnizarea unor condiții mai echitabile de desfășurare a activității în sectoarele respective.

- beneficiile asupra mediului obținute ar avea drept rezultat o creștere de aproximativ 37 MEUR/an a costurilor administrative inutile.

8. Facilitarea posibilei utilizări viitoare a instrumentelor de pia ţă COMPATIBILE CU IPPC, CUM AR FI O SCHEMă DE COMERCIALIZARE A EMISIILOR PENTRU NO X şI SO 2

Definirea problemei specifice

Actuala directivă IPPC nu permite utilizarea instrumentelor bazate pe piață ca alternativă pentru emiterea de autorizații pe baza BAT. Aceasta poate limita economiile potențiale la nivel de sector.

Analizarea opțiunilor

Au fost luate în considerare două opțiuni principale de facilitare a utilizării potențiale a instrumentelor bazate pe piață. Opțiunea recomandată este următoarea:

Facilitarea utilizării instrumentelor bazate pe piață: în urma adoptării pe viitor a unui posibil instrument juridic, se va permite statelor membre să atingă nivelurile de emisie impuse de BAT printr-un sistem de comercializare a emisiilor bazat pe normele UE și nu pe condiții individuale de autorizare impuse de BAT pentru NOx și SO2 |

Proiectul de propunere juridică nu include referiri la introducerea comercializării emisiilor pentru SO2 și NOx. În schimb, Comisia își va continua lucrările pentru obținerea pe viitor a unui posibil instrument juridic care să stabilească norme în acest sens la nivelul UE.

Această activitate va include o analiză completă a opțiunilor, incluzând sfera și alocarea cotelor, și va analiza posibilele efecte directe și indirecte asupra sectoarelor economice, precum și utilizând experiența obținută din comercializarea emisiilor de gaze cu efect de seră. Aceasta poate genera reduceri de costuri, în comparație cu autorizarea BAT, de aproximativ 0,3 - 1 miliard euro pe an doar pentru instalațiile de ardere de mare capacitate.

9. Concluzii privind pachetul de strategii propus

În urma consultării ample a părților interesate, evaluarea impactului oferă o analiză aprofundată a unei game largi de opțiuni.

Propunerea de directiva unică privind emisiile industriale, împreună cu toate opțiunile recomandate din pachetul de strategii, va eficientiza capacitatea legislației de a-și atinge obiectivele privind mediul și sănătatea în modul cel mai rentabil. De asemenea, va reduce costurile administrative, cu o reducere netă estimată de 105-225 MEUR/an, și va minimiza denaturarea concurenței pe teritoriul UE, fără a afecta competitivitatea industriei europene.

[1] COM (2005) 566 final

[2] http://circa.europa.eu/Public/irc/env/ippc_rev/library

[3] JO L 257, 10.10.1996, p. 26.